**ΕΠΕΙΓΟΥΣΑ ΑΝΑΚΟΙΝΩΣΗ**

Ενόψει της δημοσίευσης πρόσκλησης στα πλαίσια της Προτεραιότητας 4 του **Επιχειρησιακού Προγράμματος Αλιείας & Θάλασσας** **2014 – 2020**, για την Τοπική Ανάπτυξη με Πρωτοβουλία Τοπικών Κοινοτήτων (ΤΑΠΤΟΚ), από κοινού με το Μέτρο 19 του Προγράμματος Αγροτικής Ανάπτυξης (LEADER- CLLD) τις επόμενες μέρες, ανακοινώνεται το εξής:

Προς διευκόλυνση διεκπεραίωσης αιτημάτων εκδόσεως αναλυτικών στοιχείων από την ΕΛΣΤΑΤ σχετικά με το ποσοστό απασχόλησης στην αλιεία από την απογραφή πληθυσμού του 2011, παρέχεται η δυνατότητα στους εν δυνάμει δικαιούχους (ΟΤΔ) του ΕΤΘΑ να συμπεριληφθούν στην ερευνητική πρόταση την οποία έχει υποβάλλει προς την ΕΛΣΤΑΤ η Ειδική Υπηρεσία Διαχείρισης του Επιχειρησιακό Προγράμματος Αλιείας και Θάλασσας, για την παροχή των σχετικών δεδομένων.

Στην περίπτωση που ο φορέας ενδιαφέρεται να συμπεριληφθεί στην ως άνω πρόταση, θα πρέπει ο νόμιμος εκπρόσωπός του, να αποστείλει δήλωση στην Υπηρεσία μας όπου θα δηλώνεται το ενδιαφέρον του φορέα, θα αναφέρονται όλα τα στοιχεία του φορέα καθώς και του στελέχους που θα οριστεί ως χρήστης των στοιχείων αυτών. Σημειώνεται επιπλέον, ότι ο χρήστης θα πρέπει να υπογράψει δήλωση εμπιστευτικότητας με την Υπηρεσία μας.

Επισημαίνεται ότι η παραπάνω δυνατότητα σε καμία περίπτωση δεν εμποδίζει οποιονδήποτε εν δυνάμει δικαιούχο να προβεί σε αυτόνομη αίτηση ερευνητικής πρότασης στην ΕΛΣΤΑΤ για να αποκομίσει στοιχεία ανεξάρτητα από την ερευνητική πρόταση της Ειδικής Υπηρεσίας Διαχείρισης ΕΠ Αλιείας και Θάλασσας.

Οι ενδιαφερόμενοι θα πρέπει να αποστείλουν τη δήλωση ενδιαφέροντος τους στην ΕΥΔ ΕΠΑλΘ το αργότερο μέχρι την **Τρίτη 21 Ιουνίου 2016** μέσω φαξ στο 210-7774080 ή στο infoalieia@mou.gr